cyanic-selkie/wikianc huggingface dataset:
Valla-saken
Valla-saken betegner en rekke hendelser i 2007 rundt daværende LO-leder Gerd-Liv Valla knyttet til hennes lederstil og behandling av medarbeidere som endte med hennes fratredelse fra vervet.
Gerd-Liv Valla og hennes forsvarere mente at det var andre årsaker enn hennes lederstil som utløste saken og anklaget personer i Arbeiderpartiet og LO for å stå bak en sammensvergelse mot henne.
Etter at et uavhengig granskningsutvalg nedsatt av LO hadde konkludert med at hun hadde trakassert Ingunn Yssen, valgte Valla å gå av som LO-leder 9. mars 2007.
Yssens oppsigelse og Vallas første reaksjoner
Kontroversen ble utløst da Ingunn Yssen sa opp sin stilling som internasjonal sekretær i LO og hevdet å ha blitt mobbet og trakassert av LO-sjef Gerd-Liv Valla. Yssen sendte begrunnelsen for sin oppsigelse til avisen VG samtidig med at hun sendte den til LO, og det detaljerte brevet ble trykket i sin helhet 11. januar 2007. Yssens beskrivelse av Vallas behandling av henne ble støttet av tidligere leder for LOs Europaseksjon, Erna Ansnes.
Svømming under Middelhavslekene 1997
Svømming under Middelhavslekene 1997. Svømming var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var trettende gangen som svømming var med på programmet under middelhavslekene. Det var trettien øvelser, seksten for menn og femten for kvinner. Italia ble beste nasjon med seksten gullmedaljer foran Frankrike med ni.
Valla-saken
Yssens oppsigelse og Vallas første reaksjoner
Valla holdt samme dag en pressekonferanse sammen med LO-ledelsen, der hun benektet påstandene, og hevdet at «det som sies har ikke rot i virkeligheten» og at «jeg vil imøtese en eventuell rettssak». Hun offentliggjorde 12. januar et lengre notat, hvor hun redegjorde for en rekke episoder og forhold hun mente viste at Yssen ikke hadde utført sin jobb på en tilfredsstillende måte. Samme kveld ble Valla intervjuet i TV-programmet «Først og sist». Hun gjentok der at Yssens beskyldninger ikke hadde bakgrunn i faktiske forhold.
Valla ble kritisert for at hun i dette notatet refererte fortrolige medarbeidersamtaler, og for konsekvent å omtale seg selv som «vi».
Beskyldninger fra tiden som justisminister
Den 17. januar 2007 ble også Gerd-Liv Vallas lederstil som justisminister i 1997 kritisert. I Vallas periode som statsråd sluttet statssekretær Berit Reiss-Andersen, statssekretær Øystein Mæland og politisk rådgiver Øyvind Slåke i jobben, etter konflikter med Valla. Daværende statssekretær og nåværende høyesterettsadvokat Berit Reiss-Andersen valgte den 17. januar 2007 å gå ut med sin historie, fordi hun følte at Yssen ble stående alene. Reiss-Andersen fortalte at mange av Yssens erfaringer stemte med hennes egne. Hun uttalte at Valla hadde en «ekstremt autoritær lederstil» og videre at hun «krevde absolutt og ukritisk lojalitet, en lojalitet som for meg fremstod som en stupid lojalitet».
Hun hevdet også at Valla løy til henne. På grunn av samarbeidsproblemene med Valla ønsket Reiss-Andersen å trekke seg som statssekretær, og Valla gav da uttrykk for skuffelse fordi hun selv hadde tenkt å avskjedige henne senere. Noen dager senere skal Valla ha hevdet at Statsministerens kontor hadde bedt Reiss-Andersen fortsette å jobbe en stund til. Dette fant imidlertid Reiss-Andersen ut at var uriktig. Reiss-Andersens versjon er bekreftet av daværende stabssjef Britt Schultz ved Statsministerens kontor. Da Reiss-Andersen konfronterte Valla med de uriktige påstandene om holdningen på Statsministerens kontor, sa at hun ikke kunne jobbe for personer som løy for henne og forlangte å slutte umiddelbart, skal Valla ha truet henne med: «Berit Reiss-Andersen, du skal vite det at jeg har mektige venner».
Også tidligere statssekretær Øystein Mæland fortalte i pressen at han hadde trukket seg på grunn av Vallas lederstil. Han uttalte videre at han kjente seg igjen i den opplevelsen Yssen hadde beskrevet. Også Vallas forgjenger, Anne Holt, sa hun kjente seg igjen i Yssens påstander, og at dette så ut til å være av samme kaliber som episodene fra 1997.
I VG ble det særlig pekt på en episode som involverte politisk rådgiver Øyvind Slåke og Valla. Slåke skulle reise for å besøke sin mor, kort etter at faren var død. Han hadde varslet i god tid om at han måtte gå litt tidligere for å rekke flyet, men Valla trenerte avreisen. Til slutt sa han at han var nødt til å gå. I påhør av flere andre skal Valla ha sagt: «Nei, se den lille mammagutten skal hjem og kose med mammaen sin. Ja, du får gå da...». Hendelsen blir bekreftet av flere vitner. Slåke skal ha reagert sterkt på de spesielle uttalelsene, og saken skal også ha gjort sterkt inntrykk på resten av den politiske ledelsen og de ansatte i departementet.
I tillegg til at de politiske medarbeiderne sluttet, sa Justisdepartementets departementsråd Rakel Surlien også opp jobben kort tid etterpå. Det ble spekulert i mediene om dette var knyttet opp mot Valla, men dette har Surlien avkreftet siden, ifølge en artikkel i Bergens Tidende.
Etter at medarbeiderne trakk seg skal Valla ha løyet om hvorfor de sluttet. I pressen hevdet hun at det var hun selv som hadde behov for å rydde opp. Dette reagerte bl.a. statssekretær ved Statsministerens kontor Frøy Kannert på. I 2007 uttalte hun til Dagbladet: «Jeg visste jo at det ikke var riktig».
«Jagland-beviset»
På en pressekonferanse fredag 19. januar tilbakeviste Valla uttalelsene fra sine tidligere medarbeidere i Justisdepartementet, og viste frem en lukket konvolutt som hun hevdet beviste at Thorbjørn Jagland gikk god for hennes versjon av hendelsene knyttet til Berit Reiss-Andersens avgang som statssekretær. Valla nektet imidlertid å vise frem innholdet eller si noe om omstendighetene rundt det.
Men senere samme dag avkreftet tidligere statsminister Thorbjørn Jagland at Valla hadde informert ham om Reiss-Andersens ønske om å slutte.
I NRK-programmet Først og sist fortalte Fredrik Skavlan at NRK hadde ringt Jagland, og at han bekreftet Reiss-Andersens versjon.
Påstander om at Valla var utsatt for en kampanje
Tilhengere av Valla har i media hevdet at striden rundt Vallas lederstil dreier seg om mer enn bare personkonflikter. Det hevdes at Yssen har nære forbindelser til statsminister Jens Stoltenberg, blant annet gjennom sin tidligere ektemann Kjetil Try, som både er tidligere medierådgiver og en nær venn av statsministeren. Det ble også stilt spørsmål ved Berit Reiss-Andersen og Øystein Mælands støtte til Yssen i etterkant av hennes oppsigelse. Enkelte mener at dette også var ledd i en «koordinert kampanje», og at disse tre personene hadde samarbeidet om utspillet, til tross for at de påsto at dette ikke var tilfelle. Etter at TV2 sendte dokumentaren Vallas versjon den 18.10.2007, tilbakeviste Yssens støttespillere dette som «fri fantasi».
Helt siden Jens Stoltenbergs andre regjering ble innsatt i oktober 2005, hadde LO flere ganger rettet kritikk offentlig mot regjeringen. Ved regjeringens første budsjett gikk de hardt ut mot regjeringens skatteprofil, deretter tvang LO regjeringen til retrett i utnevnelsen av Johan Fredrik Odfjell som ny styreleder i Statoil våren 2006. Det hele ble toppet med sykelønn sbråket sommeren og høsten 2006, da LO allierte seg med Næringslivets Hovedorganisasjon (NHO) og presset regjeringen vekk fra forslaget om at arbeidsgiverne skal betale mer av sykefraværet, og staten mindre. Flere sentrale Ap-politikere skal ha «fått Valla helt i vrangstrupen», og noen mener kontroversen rundt Vallas lederstil handler om en intern maktkamp i Ap for å bli kvitt Valla som LO-leder.
Også den kommunistiske ukeavisa Friheten trakk inn cui bono-betraktninger om hvorvidt Yssen i denne saken kun spiller en tildelt rolle i en regissert maktkamp som har som mål å bli kvitt en for egenrådig og radikal LO-leder. Avisens spaltist Olav H. Aarrestad skrev at LO under Valla hadde fulgt en linje i utenrikspolitikken som kunne ha blitt opplevd som en uønsket motstand mot utenriksminister Jonas Gahr Støre, blant annet i forholdet til Cuba og til Israel og palestinerne (Hamas).
Professor og tidligere leder av AKP(m-l) Sigurd Allern kritiserte tidlig VGs rolle i Valla-saken som «håpløst unyansert og en heksejakt». Særlig kritiserte han VG for ikke å slippe til Vallas tilhengere, men utelukkende skrive til gagn for Yssen. Han mente at VG drev en kampanje for å fjerne Valla fra stillingen som LO-leder. Han, og fire forskerkolleger, anmeldte VG til Pressens Faglige Utvalg (PFU) fordi de mente at tittelen på VGs forside den 11. januar ikke hadde støtte i saken. På forsiden av avisen var Yssen sitert på at «Jeg ble mobbet av Valla fordi jeg ble gravid», et sitat som ikke stod inne i avisen. PFU mente imidlertid at VG ikke hadde brutt god presseskikk, og la særlig vekt på at Ingunn Yssen selv hadde godkjent oppslaget.
Super-Langbein
Super-Langbein (engelsk Super Goof) er en fiktiv superhelt og alias av Langbein skapt i 1965 av Del Connell og Paul Murry. Super-Langbein får sine krefter ved å spise en spesiell type super-peanøtter (engelsk super goobers) fra en busk han har plantet i hagen sin. Når han spiser disse nøttene, blir han forvandlet (med lydeffekten TJO-BING) og får supersyn, ultrahørsel og superstyrke. Han kan også fly. Super-Langbein går alltid med "supernøtter" i den blå luen sin. Superdrakten han har på seg er rødt ullundertøy og en blå kappe (mens hans normale lue og sko forblir de samme). Drakten dukker automatisk opp i forbindelse med forvandlingen og blir borte igjen når Langbein forvandles tilbake.
Valla-saken
Krav om Vallas avgang
Etter det som først ble kalt «Yssen-saken», men som i økende grad gikk over til å bli omtalt som «Valla-saken» (enkelte brukte også begrepet «Valla-skandalen» ), tok flere kilder i både Arbeiderpartiet og LO til orde for at Gerd-Liv Valla burde gå av som LO-leder og trekke seg fra sine verv i Arbeiderpartiet. Turid Birkeland, kulturminister i samme regjering som Valla var justisminister i, fortalte at hun kjente til historien og at «- Flere har hatt erfaringer av den typen som Ingunn Yssen har beskrevet». Birkeland mente LO må diskutere Vallas stilling. Meningsmålinger viste at Valla var blitt upopulær. Noen Arbeiderpartipolitikere fryktet hun kunne bli en belastning for partiet i den kommende valgkampen. Derfor innstilte Arbeiderpartiets sentralstyre for første gang siden 1945 ikke en fra fagbevegelsen som leder til valgkomiteen i AP.
I en erklæring sendt ut sent den 18. januar ba Valla alle som føler seg dårlig behandlet av henne om unnskyldning. Valla skrev: «Jeg ser i ettertid at både pressekonferansen og den skriftlige redegjørelsen kunne oppleves som ufølsomt fra min og LOs side» og videre «i den grad noen føler seg dårlig behandlet, ber jeg om unnskyldning». Valla ba også Arbeidstilsynet, som ble koblet inn tidligere på dagen, om å se spesielt på Yssen-saken. Hun kommenterte ikke beskyldningene om løgn fra Berit Reiss-Andersen. Professor i kommunikasjon Jan Svennevig mente likevel at «det er for sent for Valla å redde sin plass og sin personlige troverdighet».
Super-Langbein
Langt på vei er Super-Langbein en parodi på Supermann (de to heltene har samme farger på drakt og kappe, bare omvendt!) Super-Langbein kan når det passer få ganske sære superkrefter, så som "lommelyktsyn" hvis han er på et mørkt sted. Selv som Super-Langbein er ikke Langbein spesielt mye smartere enn han vanligvis er, og han løser som regel sine oppdrag med rå (super)kraft heller enn intelligens.
Valla-saken
Støtte fra Trond Giske
Mens partiledelsen i Arbeiderpartiet nektet å kommentere saken, uttalte Trond Giske tidlig sin støtte til Valla: «Jeg synes vi har en fabelaktig LO-leder. Jeg har full tiltro til hvordan Gerd-Liv Valla har håndtert både denne og andre saker på».
Super-Langbein
Det er nærmest en stående vits at ingen av Langbeins venner, selv ikke den meget intelligente Mikke Mus, noen gang skjønner at Langbein og Super-Langbein er den samme. Det spiller tydeligvis ingen rolle at Langbein, selv i "forvandlet" form, fremdeles har nøyaktig samme ansikt, lue og sko (og til overmål heter Super-Langbein).
Valla-saken
Støtte fra Trond Giske
Etter at Valla hadde gått av, gikk Giske ut med ny personlig støtte til henne. Han hyllet henne som en viktig «fødselshjelper» for Stoltenbergs regjering, og for at hun hadde bidratt avgjørende til å samle Arbeiderpartiet.
Super-Langbein
Den eneste som kjenner Langbeins hemmelige identitet, er hans unge nevø Ferdinand. Han lette en gang etter sin onkel, traff på Super-Langbein og fikk se ham bli forvandlet tilbake til Langbein fordi kraften i supernøtten gikk ut. Langbein innviet Ferdinand i hemmeligheten med supernøttene, og noen ganger opptrer han selv som Super-Ferdinand. Som regel er han da sammen med Super-Langbein som dennes (mer intelligente) hjelper. Nøttene virker altså på alle som spiser dem, ikke bare Langbein, og i noen historier spiser forbrytere tilfeldigvis en av supernøttene og blir midlertidig forvandlet til superskurker som Langbein må bekjempe.
Valla-saken
Uavhengig granskning
22. januar var det møte i LO-sekretariatet, der det ble vedtatt at «LO vil iverksette en uavhengig gjennomgang av den såkalte Yssen-saken. Gjennomgangen skal søke å belyse alle sider av saken, og det skal gis tilgang til all relevant dokumentasjon i saken. Gjennomgangen skal foreligge så raskt som mulig.»
Super-Langbein
Et typisk trekk i historiene om Super-Langbein er at kraften i en supernøtt kan gå ut når det passer aller dårligst, og da har Langbein gjerne ikke en ny nøtt tilgjengelig i hatten.
Valla-saken
Uavhengig granskning
29. januar ble granskningskommisjonen nedsatt, bestående av Jan Fougner (leder), Nils Erik Lie og Kristin Normann. Det skjedde etter et enstemmig vedtak i LO-sekretariatet. Utvalgsmedlemmene sa samme dag at de kun ville se på de rettslige aspektene ved saken. Kommisjonen avla sin rapport overfor LO fredag 9. mars samme år.
Super-Langbein
Den skurkaktige oppfinneren Ørnulf Ørn er i mange historier Super-Langbeins store erkefiende, kanskje delvis som en parodi på Supermanns kamp mot det onde geniet Lex Luthor.
Valla-saken
Uavhengig granskning
Statens arbeidsmiljøinstitutt (STAMI) kartla senere i 2007 arbeidsmiljøet blant de ansatte i LO. Etter at Fougnerutvalget la frem sin knusende rapport om Gerd-Liv Vallas lederstil, svarte 74 prosent av LOs 260 ansatte at mobbing er utbredt i organisasjonen.
Super-Langbein
Super-Langbein eksisterer egentlig bare i sin egen avgrensede gruppe historier. I andre historier, der Langbein opptrer i sin mer tradisjonelle rolle som Mikkes dumme venn, finner han aldri på å svelge en av supernøttene han angivelig skulle ha i hatten -- uansett hvor kritisk situasjonen måtte bli.
Valla-saken
Granskningsrapporten
Det uavhengige granskningsutvalget nedsatt av LO-sekretariatet fremla sin rapport 9. mars. I rapporten slo utvalget bl.a. fast:
Mulige brudd på arbeidsmiljøloven
Følgende forhold i saken kan være mulige brudd på arbeidsmiljøloven.
Valla valgte 9. mars å trekke seg som LO-leder etter at Fougner-utvalget la fram sin rapport i Yssen-saken. Det LO-nedsatte utvalget slår fast at Ingunn Yssen er blitt trakassert av Valla, og at trakasseringen har påført henne helse- og funksjonssvekkelse.
Vallas avgang og kritikken av LOs granskningsutvalg
Valla trakk seg 9. mars 2007 som LO-leder.
I april kom hun med nye angrep på granskningsutvalget og søkte juridisk assistanse fra advokat Harald Stabell.
Ingunn Yssen uttalte: «Det som fremkommer i Vallas partsinnlegg er det samme som hun har hevdet fra og med sin første pressekonferanse – formen er riktignok enda krassere og man kan jo spørre seg om hvorfor en finner det betimelig å fortsette trakasseringen etter at saken er avsluttet».
Jusprofessor Johan Giertsen kom med sterk kritikk av Fougnerutvalgets rapport på et seminar arrangert av Fritt Ord 29. mai 2007: «Spissformulert: Hvis vi får flere granskinger som [...][i] LO, får vi et system der den ene part ved uenighet – eller hvor noe kritikkverdig kanskje er skjedd – ensidig utpeker et granskingsutvalg som på inkvisitorisk måte frembringer et faktum, og hvor trykket som granskingen skaper fremtvinger et resultat som man ikke kunne oppnå ved å følge vanlige spilleregler.». Det uavhengige granskningsutvalget var imidlertid enstemmig oppnevnt av LOs ledelse innbefattet Gerd-Liv Valla.
Giertsen kritiserte også flere andre sider ved Fougnerutvalget: Utvalgets domstol-lignende preg, gjennom å være ledet av Nils-Erik Lie fra Borgarting lagmannsrett, overrepresentasjonen av jurister, rollen psykiaterne spilte i granskningen, der de konkluderte med mobbing, men uten å ha snakket med verken den angivelig mobbete eller den angivelige mobberen. Giertsen kritiserte i det hele tatt rapporten på de fleste punkt: «Rettssikkerhetsproblemene i LO-granskingen rammet potensielt både Yssen og Valla. [...] Begges rettssikkerhet ble da svekket ved bl.a. utestengelsen fra vitneforklaringer og uklarhetene rundt de sakkyndiges rolle.»
Giertsen mente også at «Ingen fortjener å bli virvlet inn i en malstrøm som dette. Det er ingen rimelig balanse mellom på den ene siden de behov oppdragsgiverne for granskingene måtte ha, og på den annen side belastningene partene i slike granskinger påføres med prosessen og stempeleffekten» I foredraget konkluderte Giertsen med at «[Fougner-utvalget] har ikke levert et troverdig svar på det spørsmålet om trakassering som utvalget stilte».
Vallas bok om saken, reaksjoner på boken
I oktober lanserte Valla boken Prosessen, der hun gav sin versjon av saken. Boken var blitt til i samarbeid med en «ghostwriter», journalisten Stian Bromark.
Verdenscupen i hurtigløp på skøyter 2009/10 – Verdenscup 1 – 1000 meter menn
Verdenscupåpning av sesongen 2009/10 i hurtigløp på skøyter for menn på 1 000 meter i Sportforum Hohenschönhausen i Berlin i Tyskland fredag den 6. november 2009.
Valla-saken
Vallas bok om saken, reaksjoner på boken
I boken antydet Valla at flere personer, blant dem tidligere justisminister Anne Holt, planla prosessen mot henne. Berit Reiss-Andersen mener også at Valla antyder at noen som står henne (Reiss-Andersen) nær skulle stå bak drapstrusler mot Valla.
Valla kom også med flere negative karakteristikker av Ingunn Yssen. Yssens advokat Ingeborg Moen Borgerud karakteriserte boken som sjikane. Hun mente at «det er ytterst beklagelig at Valla som tidligere LO-leder og arbeidsgiver fortsetter å sjikanere en tidligere arbeidstager». Valla uttalte seg også negativt om Jens Stoltenberg, Martin Kolberg og andre personer innenfor Arbeiderpartiet og LO, både medlemmer av regjeringen og LOs ledelse. Videre refererte hun fortrolige samtaler med Stoltenberg. Gerd-Liv Valla skrev i forordet at det ble nødvendig å karakterisere Yssen på en negativ måte, fordi det var hun som var kjernen i saken, og det var hennes situasjon som arbeidstaker saken i stor grad dreide seg om i offentligheten. Arbeiderpartiets partisekretær Martin Kolberg mente at «Vallas versjon av historien mangler ethvert fundament i virkeligheten».
I forbindelse med lanseringen av boken uttalte Valla at hun ikke angret på noe.
Vallas bok utløste også kommentarer fra en som hadde vært blant hennes tilhengere. Lederen av Transportarbeiderforbundet, Per Østvold, som var blant Vallas sterke støttespillere, også en stund etter at Yssen-saken kom ut i mediene, skrev i en kommentarartikkel i Aftenposten at Vallas anseelse ble betydelig svekket som følge av den katastrofalt dårlige håndteringen av konflikten. «Den førte til dyp fortvilelse blant hennes tilhengere – og jeg var ennå blant dem. Og hennes manglende forståelse av alvoret i saken bidro nesten til opprørstilstander i deler av LO», skrev han. Videre: «Hennes personlige svakheter ble offentlig eie med Yssen-saken. Ingen kunne planlegge at det ble slik. Hun har sikkert fiender som benyttet anledningen til å hjelpe til. Jeg tror folk i Arbeiderpartiet lot være å hjelpe henne. Men det er helt på villspor å tro at det var en planlagt konspirasjon.» Østvold avsluttet med: «Valla falt for egne grep, og på grunn av alvorlige personlige feil. Og når anklagene kan dokumenteres, slik det er gjort i Fougner-utvalgets rapport, er det ikke en konspirasjon, men en tragedie».
Torstein Tranøys bok, Vallas fall
I slutten av november kom neste bok om saken, Vallas fall, av journalisten Torstein Tranøy. Han sammenfatter grunnene til at det gikk som det gikk med Gerd-Liv Valla gikk i tre punkter:
Flere sentrale personer i LOs ledelse, som ikke tidligere hadde uttalt seg offentlig, valgte også å fortelle sine historier til Tranøy. Det gjaldt LOs førstesekretær Ellen Stensrud og LO-sekretærene Rita Lekang, Trine Lise Sundnes samt hovedkasserer Bente N. Halvorsen. Det gikk frem at samtlige av de kvinnelige medlemmene av LO-ledelsen ville trukket seg hvis Valla hadde fortsatt som LO-leder. De fortalte at de følte seg ført bak lyset av Valla. Også administrasjonssjef Kine Smith Larsen og personlig rådgiver Beate Knudsen hadde bestemt seg for å slutte. I en pressemelding fra LO het det at de kvinnelige medlemmene av LO-ledelsen ville bidra til å gi et helhetlig bilde av historien.
LOs førstesekretær Ellen Stensrud kunne bl.a. fortelle om hvordan Valla hadde trakassert henne for møtefravær mens faren lå på dødsleiet, og gjentatte ganger oppfordret henne til å slutte i stillingen sin. En annen spesiell episode var i forbindelse med Stensruds 50-årsdag, der Valla hadde innkalt henne til møte og spurt hvorfor hun ikke var blitt invitert, for deretter å trekke frem Stensruds gjesteliste. Valla gav da uttrykk for at mange av gjestene i Stensruds 50-årsdag var skuffet over at Valla ikke var der, og at de egentlig deltok fordi de ville møte Valla.
Torstein Tranøy pekte i boken på det spesielle i at Valla i sine år som LO-leder hadde kommet i konflikt med den ene kvinnelige lederen etter den andre.
Pressekommentarer til Tranøys bok
I en kommentar til boken sa Aftenpostens Harald Stanghelle at den nærmest er «et karakterdrap på Gerd-Liv Valla». Han beskriver henne som en sterk leder, som ble et problem for Arbeiderpartiet, men at det neppe er grunnlag for å si at det var noen konspirasjon mot Valla. Det passet Arbeiderpartiet svært godt at Valla ble felt. Stanghelle sa samtidig at boken «ikke alene kan representere den fulle og hele sannhet om Vallasaken, men med Tranøys bok, Fougnerrapporten og Gerd-Liv Vallas bok kan vi begynne å danne oss et bilde av saken».
I en kommentar i VG pekte politisk redaktør Olav Versto på at «boken gir et ennå verre inntrykk av Valla enn det vi har sett tidligere, og den slår beina under flere av de påstandene hun kommer med i sin egen bok». Også politisk redaktør i Dagsavisen, Arne Strand, mente boken svekket Vallas sak: «Boken underbygger at det er mer i Fougnerutvalgets innstilling enn hun selv mener det er».
Litteratur
I tillegg er Fougnerrapporten tilgjengelig på internett.
Sykling under Sommer-OL 2012 – BMX menn
Herrenes BMX i sykling under Sommer-OL 2012 fant sted den 8. til 10. august 2012 på Velopark i London.
Oxyprosopus
Oxyprosopus er en artsrik slekt av biller som tilhører den store underfamilien Cerambycinae i familien trebukker (Cerambycidae).
Doña Ana County
Doña Ana County er et fylke i den amerikanske delstaten New Mexico. Det ligger sør i staten og det grenser mot Luna County i vest, Sierra County i nord og mot Otero County i øst. Det har også grense mot delstaten Texas i sørøst og mot Mexico i sør.
Oxyprosopus
Utseende
Middelsstore, avlange, blankt metallisk fargede trebukker. Antennene er vanligvis omtrent så lange som kroppen. Pronotum er avrundet sekskantet med en butt tann på hver side. Dekkvingene er avsmalnende bakover, rundede i spissen. Beina er lange, bakbeina lite fortykkede, ofte rødlige.
Doña Ana County
Doña Ana Countys totale areal er 9 880 km² hvorav 19 km² er vann. I 2000 hadde fylket 174 682 innbyggere og administrasjonssenteret ligger i byen Las Cruces som også er fylkets største by og delstaten New Mexicos nest største.
Oxyprosopus
Levevis
Larvene utvikler seg i ved av løvtrær.
Utbredelse
Slekten er utbredt i Vest- og Sentral-Afrika.
Harculo kraftverk
Mellom 1961 og 1972 ble kraftverket utvidet til fem turbiner, med kull og fyringsolje som brensel. På 1970-tallet ble noen av turbinene ombygd til fyring med naturgass. Den første turbinen ble lagt ned i 1981, og i 1998 var det bare to operative turbiner igjen, på henholdsvis 277 MW og 85 MW (gass). De totale CO2-utslippene i 2008 var ca. 444.431 tonn, mens samme års kvote var på 192.696 tonn. Utslippene gikk noe opp 2007-08, og lå høyt over kvoten. Anlegget hadde også prøvedrift med biooljefyring via pyrolyse, men på grunn av reduksjoner i subsidier til fornybar energi ble dette prøveprosjektet innstilt.
Anlegget ble lagt ned av lønnsomhetsgrunner i 2012, men ble noen ganger startet på nytt ved stort behov. Det endelig nedlagt i 2015, og i april 2016 ble det kunngjort at det skulle rives. De to siste skorsteinene ble sprengt ned 18. mars 2017.
The Legend of Zelda: Spirit Tracks
Spillet ble utviklet av Nintendo for Nintendo DS og utgitt i desember 2009. Nintendos president Satoru Iwata introduserte spillet på Game Developers Conference i 2009. Det bruker cel-shading i samme stil som The Legend of Zelda: The Wind Waker og The Legend of Zelda: Phantom Hourglass. Spirit Tracks' hovedperson Link reiser gjennom spillets verden på et tog med damplokomotiv og en kanon. Link kan styre fantomene fra The Phantom Hourglass som blir besatt av Zelda og han spiller et instrument kalt spirit pipes.
I løpet av spillet får Link tak i en kanon som han kan bruke til å forsvare tog mot angrep. Link får også tak i en lastebil, som han kan bruke til å flytte produkter mellom forskjellige områder. Enkelte oppdrag krever at Link transporterer en passasjer, og krever at spilleren holder passasjeren fornøyd. Etter hvert som spillet skrider frem, blir mer av kartet tilgjengelig. Spilleren kan også få tak i gjenstander som bombe eller boomerang, brukt til kamp eller løse puslespill.
Handling
Tidligere var Demon King Malladus i en endeløs krig mot Åndene, som til slutt forseglet ham ved hjelp av Spirit Tracks, tog-linjer som strekker seg over hele landet og Tower of Spirits. Ett århundre før handlingen i spillet ankommer nye bosettere fra det oversvømte landet Hyrule og fant deres nye hjem der, og kalte området for "New Hyrule"
Historien åpner med at Link er ferdig med sin avsluttende eksamen som ingeniør, og kjører tog over hele landet og betjener den kongelige familien som for tiden ledes av prinsesse Zelda. Men toget med Kansler Cole forsvinner plutselig fra landet. Zelda kontakter Link og han hjelper henne undersøke sporene som har forsvunnet. Zelda blir fanget som en ånd, og med Links hjelp finner de det fragmenterte Tower of Spirits. De nå deretter gjenopprette Spirit Tracks og Tower of Spirits.
Vollselva (Stjørdal)
Vollselva er en elv i Stjørdal kommune i Trøndelag. Den er en sideelv til Gråelva og drenerer de sentrale delene av Skatval. Elva er 11,7 kilometer lang.
Judo under Sommer-OL 2000 – 48 kg kvinner
48 kg for kvinner i judo under Sommer-OL 2000 i Sydney ble arrangert i september 2000 på Sydney Convention and Exhibition Centre.
Compsocidae
Utseende
Støvlus med velutviklede vinger. Antennene består av 13-14 ledd, føttene av tre ledd. Ulikt de fleste andre støvlus er de ikke pukkelryggede, sett fra siden når thorax ikke høyere enn en linje trukket fra bakhodet til bakkroppens fremre del. Vingene har et vingemerke (pterostigma) som er lukket innerst, i forvingens bakerste del er det to analårer som møtes før vingekanten.
Utbredelse
Familien er bare kjent fra Mexico og Panama.
Fossile arter
I tillegg til de to kjente, nålevende artene er det beskrevet én art fra ravfossiler. Dette ravet stammer fra Burma og er rundt 100 millioner år gammelt, dvs. fra kritt-tiden. Arten ligner mye på de nålevende artene, og viser dermed at gruppen tidligere har hatt en mye videre utbredelse enn i dag, og har forandret seg lite.
Systematisk inndeling
Systematikken innen gruppen støvlus følger.
Otero County (New Mexico)
Otero County er et fylke i den amerikanske delstaten New Mexico. Det ligger i sør i staten og det grenser mot Doña Ana County i vest, Sierra County i nordvest, Chaves County og Eddy County i øst og mot Lincoln County i nord. Det har også grense mot delstaten Texas i sør.
Otero Countys totale areal er 17 165 km² hvorav 2 km² er vann. I 2000 hadde fylket 62 298 innbyggere og administrasjonssenteret ligger i byen Alamogordo som også er fylkets største by.
Unique Ingredient Identifier
Unique Ingredient Identifier (UNII) er et betegnelsessystem som brukes av Food and Drug Administration (FDA) i USA for å identifisere stoffer. UNII er alltid 10 tegn lang og genereres av en tilfeldig slumptallsgenerator. De individuelle tegnene i ordet har altså ingen bestemt betydning.
Tremor
Tremor eller skjelving er ufrivillige, rytmiske muskelbevegelser i én eller flere kroppsdeler hos mennesker og andre jevnvarme dyr (pattedyr og fugler).
Tremor er en tilstand kan opptre isolert i en muskelgruppe. Tilstanden kan opptre når den aktuelle kroppsdelen brukes eller under hvile. Tremor kan påvirke ekstremitetene, hodet og nakken, tungen og strupen individuelt eller samtidig. Skjelvingen oppstår som en refleks ved hypotermi, feber, enkelte forgiftninger (for eksempel kvikksølvforgiftning) og mange ulike emosjonelle belastninger (for eksempel akutt frykt og sorg med mer). Det som skjer er at muskelgrupper rundt vitale organer begynner å skjelve hurtig for å generere varme.
Hos noen kan tremor også være et symptom på en underliggende lidelse, som for eksempel de to nevrologiske lidelsene essensiell tremor og Parkinsons sykdom, eller som følge av hypertyreose, kronisk alkoholisme eller noe annet.
Typer
Tremor deles gjerne inn i tre typer; hviletremor, postural tremor og intensjonstremor.
Alexander Hislop
Alexander Hislop (født 1807 i Duns, død 13. mars 1862 i Arbroath) var en skotsk historiker og predikant i Free Church of Scotland.
Biografi
Han er særlig kjent for et omfattende antikatolsk forfatterskap. Best kjent er boken The Two Babylons: Papal worship Revealed to be the worship of Nimrod and His wife, et verk som fortrinnsvis var ment som en kritikk av Den katolske kirke, som han fremstiller som hedensk. Her kommer han med påstanden om at mange av oldtidens myter og religiøse forestillinger har sitt opphav i hendelser omkring Nimrod, som ifølge Bibelen var en ond hersker i begynnelsen av menneskenes historie.
Mye av det han skriver må ses på som høyst spekulativt. Likevel har det hatt en viss innvirkning. Det fins flere protestantisk orienterte internettsider som fremholder hans påstander.
Han skrev også bøkene Scottish Anecdotes og Proverbs of Scotland.
Marianne Høgsbro
Marianne Høgsbro (født 11. februar 1947) er en dansk skuespillerinne.
Høgsbro ble født på Frederiksberg, København, som datter av lege Erling Høgsbro (d. 1998) og hustru Kirsten Reingaard (d. 1984). Hun ble utdannet først som ballettpedagog i 1974 og deretter i 1979 på Statens Teaterskole. Samme år ble hun ansatt ved Aalborg Teater og heretter ved flere københavnske teatre deriblant Det Kongelige Teater i årene 1986–90.
I 2014 mottok hun Lauritzen-prisen for sine skuespillerprestasjoner.
Belgia under Sommer-OL 1912
Belgia under Sommer-OL 1912. Trettini sportsutøvere fra Belgia, 38 menn og en kvinne, deltok i åtte sporter under Sommer-OL 1912 i Stockholm. Belgia kom på trettendeplass på medaljestatistikken med to gull- en sølv- og tre bronsemedaljer.
Michaela
Michaela er et opprinnelig hebraisk kvinnenavn. Det er en feminin form av navnet Michael, som betyr «hvem er som Gud».
Navneformen Mikaela har svensk og finsk navnedag 29. september. Navnet har også disse vanlige formene: Micaela, Mikhaela, Michela, Mihaela og Michala.
Andre utbredte varianter av navnet er Michelle, Michèle, Micheline, Michelina og Michalina. Merk at det hebraiske kvinnenavnet Michal har en annen opprinnelse.
Utbredelse
Michaela er kjent brukt i Sverige fra 1843.
Kjente personer med navnet
Personene i listen er ordnet kronologisk etter fødselsår.
Brian Gay
Joseph Brian Gay (født 14. desember 1971 i Fort Worth i Texas) er en amerikansk profesjonell golfspiller på PGA-touren.
Gay ble profesjonell i 1994 og deltok for første gang på PGA-touren under 1999-sesongen. Etter 293 turneringer på touren, vant han sin første turnering 24. februar 2008 under Mayakoba Golf Classic i Mexico. Året etter vant han to turneringer, først The Heritage i april og i juni vant han St. Jude Classic.
Det tok fire år før han vant neste sin neste PGA-turnering; Desert Classic under PGA-touren 2013, etter omspill mot landsmannen Charles Howell III og svenske David Lingmerth.
Gay vant sin femte PGA-turneringen under den andre utgaven av Bermuda Championship i 2020, etter omspill mot landsmannen Wyndham Clark.
Sant Joan de Vilatorrada
Sant Joan de Vilatorrada er en kommune i comarca av el Bages i Catalonia, Spania. Det er ca. 50 kilometer unna Barcelona.
Sant Joan de Vilatorrada ligger ca. 3 km. fra Manresa, hovedstaden i Bages comarca (underfylke). De kommunale grensene er: i nord Sant Mateu de Bages og Callús, i nordøst Santpedor, i øst Sant Fruitós de Bages, i sørøst Manresa og i vest Fonollosa.
Loppen
Loppen er et hus på Christiania i København, som især benyttes som spillested for musikk.
Historie
Før Fristaden Christiania oppstod i 1971, lå her Bådmansstrædes Kasterne, hvor bygningen som Loppen befinner seg i fungerte som artillerimagasin. Den 17. mai 1973 ble spillestedet innviet og gikk dengang under navnet Christianias Viking Jazz Club. Senere skiftet spillestedet navn og ble således oppkalt etter det loppermarked som lå under de nåværende lokaer. Loppen var fra 2000 til 2016 utnevnt til regionalt spillested og mottok støtte fra Statens Kunstfond og Københavns kommune.
Over spillestedet ligger restauranten Spiseloppen.
I 2008 ble bygningen fredet.
Liste over gruveulykker på Svalbard
Liste over gruveulykker på Svalbard omfatter ulykker der menneskeliv har gått tapt.
Lista er mangelfull når det gjelder sovjetiske gruveulykker på Svalbard. Før 1989 ble norske myndigheter ikke informert om disse.
Muhajirer
Muhajirer (Urdu: مہاجر) er muslimske innvandrere fra India og deres etterkommere som har bosatt seg i Pakistan, hovedsakelig i havnebyen Karachi. De er av multietnisk opprinnelse og migrerte fra forskjellige regioner i India til Pakistan, etter Pakistans uavhengighet. Mange muhajirer har historisk vært knyttet til det politiske partiet Muttahida Qaumi Movement (MQM), som er stiftet av og kjemper for muhajirers rettigheter i Pakistan.
Ulvan
Ulvan er et tettsted på øya Ulvøya i Hitra kommune. På stedet ligger verdens største lakseslakteri målt etter slaktevolum, eid av Mowi.
Finansregnskap
Et finansregnskap eller årsregnskap er en bedrifts offentlige regnskap og er i Norge lovpålagt i regnskapsloven for en rekke selskapsformer. Er regnskapsføringen lovpålagt, er bedriften regnskapspliktig. Finansregnskapet viser bedriftens økonomiske utvikling og finansielle stilling. Finansregnskapet er den delen av regnskapet som først og fremst er rettet mot eksterne interessegrupper. Finansregnskapet fremlegges ved slutten av hvert kalenderår og gjelder for vedkommende år.
Lansbergia bouyeri
Lansbergia bouyeri er en bille som hører til gruppen gullbasser (Cetoniinae) i gruppen skarabider (Scarabaeoidea).
Aursfjorden
Aursfjorden (nordsamisk: Árvovuotna) er en fjordarm av Malangen i Balsfjord og Målselv kommuner i Troms. Fjorden kalles også Sørfjorden. Kommunegrensa følger fjorden, som er 9,5 kilometer lang, fra innløpet mellom Storvikneset og Aursnes, til Aursfjordbotn innerst i fjorden.
Finansregnskap
Formålet med finansregnskap
Finansregnskapet har som formål å gi korrekt finansiell informasjon om selskapet og består av følgende deler:
Lansbergia bouyeri
Utseende
Middelsstore gullbasser uten metallisk glans. Hannene mangler horn eller utvekster på hodet. Denne arten er forholdsvis langstrakt, det meste av hodet og pronotum er dekket av gulaktig bestøvning, dekkvingene er brunrøde. Beina er svarte, hos hannen er forbeina fortykkede med piggete legger.
Finansregnskap
Formålet med finansregnskap
Finansregnskapet brukes ofte av ledelsen og de ansatte sammen med driftregnskapet når det skal treffes økonomiske beslutninger.
Lansbergia bouyeri
Utbredelse
Arten er utbredt i Kenya og Tanzania.
Systematisk plassering
Slekten bør muligens plasseres i Xiphoscelidini.
Aursfjorden
Et godt stykke inn på vestsiden av fjorden ligger bygda Keianes, mens bygda Aursfjord ligger tvers over fjorden på motsatt side.
Finansregnskap
Regler om finansregnskap
Det eksterne regnskapet er regulert ved lover og forskrifter. Norsk standard NS 4102 definerer oppstillingen av finansregnskapet. Ellers er finansregnskapet regulert av regnskapsloven av 1998, bokføringsloven av 2004, aksjeloven av 1997 og skatteloven av 1991. Er bedriften regnskapspliktig, kreves det autorisasjon hvis regnskapet føres av ekstern regnskapsfører i henhold til regnskapsførerloven. Dessuten finnes det ulike standarder for god regnskapsskikk og god bokføringsskikk som utarbeides av Norsk RegnskapsStiftelse.
Aursfjorden
Fv184 går langs østsiden av fjorden.
MS «Mavi Marmara»
MS «Mavi Marmara» er et passasjerskip registrert på Komorene, tidligere eid og operert av İstanbul Deniz Otobüsleri A.Ş. (IDO) på ruten Sarayburnu, Istanbul–Marmaraøyene–Avşa på Marmarahavet. Det ble bygget ved Golden Gate Shipyard av Turkish Shipbuilding Co. i 1994, og har en kapasitet på 1 080 passasjerer.
Velsen kraftverk
Velsen kraftverk er et varmekraftverk i Nederland. Anlegget har en installert produksjonskapasitet på 845 MW, fordelt på opprinnelig 4 enheter bygd i hnhv 1966, 1974, 1975 og 1986. Bre Enheten fra 1966, Velsen-9TO23, er utfaset, mens enheten fra 1975 kan brenne dieselolje. Brenselstypen er ellers naturgass og fyringsolje. Operatør er NUON.
MS «Mavi Marmara»
Skipet ble kjøpt av IHH (İnsani Yardım Vakfı) i 2010, en muslimsk menneskerettighetsorganisasjon. Det sluttet seg til en konvoi av skip kontrollert av aktivister som hadde som mål å bringe 10 000 tonn humanitær hjelp til Gazastripen som hadde vært blokkert av Egypt og Israel siden 2007. Prisen var 800 000 USD og ble finansiert gjennom innsamlingsaksjoner, ettersom ingen rederier var villige til å risikere sine skip på en slik ekspedisjon.
Velsen kraftverk
De totale CO2-utslippene i 2008 var ca. 4.288.479 tonn, litt mindre enn i 2007, men langt over kvotemålet på bare 1.388.349 tonn. Utslippene gikk noe opp 2007–08, og lå høyt over kvoten.
MS «Mavi Marmara»
Om bord på Mavi Marmara og på de andre skipene var det mennesker med forskjellige etniske bakgrunn fra flere forskjellige land, deriblant fra Norge også.
Ved bordingen av Gaza-konvoien 31. mai 2010 i internasjonalt farvann oppsto en voldelig konfrontasjon mellom Israels forsvar og aktivistene ombord, og ti aktivister omkom, mens rundt seksti aktivister og ti marinesoldater fra IDF ble skadet. Det nøyaktige hendelsesforløpet er omstridt. Aktivistene hevder at de israelske styrkene åpnet ild fra båtene før bordingen, mens Israels forsvar hevder de åpnet ild først etter at kommandosoldatene ble angrepet med kniver, klubber og våpen som var fravristet soldatene.
Bordingen av skipet og drapet på sivile ble møtt med fordømmelser fra FNs sikkerhetsråd og Generalforsamlingen. Free Gaza Movement beklaget aktivistenes vold mot israelske soldater og hevdet at deres deltakere hadde forpliktet seg til å ikke utøve vold.
Du må’kke komme her og komme her
Du må'kke komme her og komme her er et album som Øystein Sunde ga ut 19. oktober 1994. Arbeidstittelen på dette albumet per januar 1994, var Nå er begeret nådd. Sunde kom tilbake til den tittelen på et album han ga ut i mars 1999. To av sangene var ferdig innspilt i januar samme år; «Frk. Bibelstripp» og «Rope på Rolf» som ble gitt ut på CD-singel i mars.
Sporliste
Alle melodier og tekster er skrevet av Øystein Sunde.
Bergum gasskraftverk
Bergum gasskraftverk er et varmekraftverk i Nederland ved byen Burgum (også kalt Bergum). Det har en installert produksjonskapasitet på 646 MW fordelt på to like store blokker. Brenselstypen er naturgass. Operatør er Electrabel. Anlegget stod ferdig utbygd i 1975.
De totale CO2-utslippene i 2008 var ca. 867 573 tonn, mens samme års kvote var på 601 303 tonn. Utslippene gikk noe opp i 2007/2008, og lå betydelig over kvoten.
Garanti
Garanti er innen varehandel en privatrettslig avtale mellom kjøperen og selgeren av en vare om at selgeren reparerer eller erstatter den med en ny hvis den i en angitt tid går i stykker uten at det skyldes uforsvarlig bruk.
Garantibestemmelser fastsettes gjerne av vareprodusenten eller selgeren, men kan også være nærmere avtalt mellom kjøperen og selgeren. For at garantien skal ha reell betydning, må den gi kjøperen rettigheter som går videre enn den reklamasjonsrett som uansett følger av loven.
Livstidsgaranti
En livstidsgaranti er vanligvis en garanti mot mangler i materialer og utførelse som har varighet lik produktets forventede levetid. Det er ikke alltid oppgitt av produsenten hva som er tidsbegrensningen før man kan gjøre et krav, og det er i så tilfelle noe som må avgjøres i hvert enkelt tilfelle. En vanlig misforståelse er at garantien varer ut kjøperens levetid. Den faktiske tiden produktet kan forventes å vare bestemmes normalt av hva man kan forvente av en vare av sitt slag som brukes slik kjøperen bruker det.
VM i friidrett 2013 – 110 meter hekk menn
Rekorder
For mesterskapet var rekorder som følger:
Forsøksheat
Forsøksheatene ble avviklet 11. august.
Kvalifisering: De tre første utøverne i hvert heat ble direktekvalifisert og ellers de tre raskeste utøverne ble kvalifisert til semifinaler.
Semifinaler
Kvalifisering: De tre første i hvert heat (Q) og ellers de to med de raskeste tidene (q) kvalifiserte seg til finalen.
Vind: Heat 1: −0.3 m/s, Heat 2: −0.3 m/s.
Ryk Neethling
Ryk Neethling (født i Bloemfontein 17. november 1977) er en sørafrikansk svømmer. Neethling tok gull på 4 x 100 m fri (stafett) under Sommer-OL 2004. Han var også med på å sette verdensrekord på 4 x 100 m fri og holder flere sørafrikanske rekorder. Han er også den første sørafrikanske svømmeren som har konkurrert i fire OL på rad. Neethling har også tatt flere medaljer i VM, kortbane-VM, Samveldelekene og Pan Pacific Championships.
Føroya Læraraskúli
Føroya Læraraskúli var en offentlig lærerhøyskole i Tórshavn på Færøyene.
Den ble etablert som Færøernes seminarium i 1870, da folkeskolevesenet på øyene ble bygget ut, og det oppstod et behov for flere lærere ute i bygdene. Ettersom færøysk overtok for dansk som undervisningsspråk i første halvdel av 1900-tallet, fikk skolen også sitt færøyske navn.
En fireårig allmennlærerutdanning fra Føroya Læraraskúli kvalifiserte til undervisningsstillinger i grunnskolen (folkeskolen) på Færøyene og i Danmark.
I 2008 ble lærerhøyskolen innlemmet i universitetet Fróðskaparsetur Føroya, og utdanningsløpene ble tilpasset treårige bachelor- og femårige masterutdanninger.
Tsjadan
Tsjadan (russisk: Чадан) er en by i republikken Tuva i Russland. Den ligger ved elva Tsjadan, rundt 200 km vest for Kyzyl. Innbyggertall: 9 454 (folketelling 2002), 10 775 (folketelling 1989).
Bosetningen har vært kjent siden 1873. Bystatus ble innvilget i 1945.
Skjold (sagnkonge)
Skjold (norrønt Skjöldr; latin Skioldus) er en dansk sagnkonge fra forhistorisk tid og er i norrøn mytologi en av Odins sønner med Rind. Skjold giftet seg med Gjevjon og ble konge av Danmark. Han regnes som stamfar til den danske kongeætten skjoldungene.
Sagnkongen
I sagnet om Skjold fortelles om lovløse tider, nød og elendighet blant danene da de en dag fikk øye på et skip med kurs mot kysten. Det hadde ingen årer ute, og hverken mannskap eller styrmann. Da skipet la til land, fant folk en liten gutt liggende alene på dekk. Som hodepute hadde han et kornnek, og rundt ham var det stablet opp våpen. Danene bar det lille barnet i land og førte ham til tinget der han ble satt på den hellige steinen og utropt til konge. Som voksen ble han en mektig fyrste, æret både i Danmark og nabolandene. Da kong Skjold var død, bar hans menn ham ned til kysten, slik han hadde ønsket det, og la ham i skipet hans og stablet opp våpen og gull rundt ham på alle sider. Skipet la ut, og ingen har hørt fra det siden.
Senere beretninger hevder at det Skjolds far Skeaf som var blitt sendt av gudene. William av Malmesbury nevner ingen våpen i skipet, men hevder at den lille gutten sov på et kornnek (skeaf). I Beowulfkvadet beskrives Skjold slik: «Godt var hans styre, han selv vennekjær og viden kjent.» Saxo kjente ikke fortellingen om barnekongens ankomst til Danmark og lot ham være sønnesønn av kong Dan, og hevder at Skjold som barn møtte en diger bjørn i skogen og klarte å holde den bundet med beltet sitt til jegerne kom dit og fikk den drept. Ifølge Saxo hadde Skjold kjempekrefter alt som 15-åring, og nedla beryktede kjemper som tyskeren Skate som også beilet til den vakre Alvhild. Ingen kunne kappes med Skjold i gavmildhet eller storsinn, og i Snorres verker er Skjold forfremmet til sønn av Odin, bosatt i Lejre og gift med Gjevjon. Bare det engelske kvadet forteller om Skjolds død, da han etter eget ønske bæres ned til skipet sitt og sendes alene til havs, slik han ankom som lite barn, men nå i døden omgitt av rike skatter.
Beowulfkvadet forteller mest om Skjolds avreise. Her omtales han ikke som død da han drar bort, tvert om beskrives han som felahror (= livskraftig).
Langobardenes opphavslegende er påfallende lik, gjenfortalt i det gammelengelske kvadet Widsith. Her heter sagnskikkelsen Sceafa (Skiff).
Historisk bakgrunn
Skjold er en sagnskikkelse, for i Beowulfkvadet er «skjoldunger» en betegnelse på daner generelt, trolig med helt bokstavelig betydning av «skjoldmenn», «krigere med skjold». Som særlig betegnelse for den danske kongeslekten har betydningen «Skjolds etterkommere» senere gjort det nærliggende å skape sagn om ættens stamfar.